160. ΑΠΟΦΑΣΗ ΥΠΟΥΡΓΩΝ ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ ΚΑΙ ΕΡΓ ΑΣΙΑΣ Αριθ.40257 της 26 Ιουλ./23 Αυγ. 1984 (ΦΕΚ Β΄ 584) Τρόπος πρόσληψης μαθητών και καθορισμός αναλογίας τους στο σύνολο του απασχολουμένου σε κάθε εργοδότη προσωπικού. Έχοντας υπόψη: α.Τις διατάξεις του από 3/6.6.52 Β.Δ/τος «Περί εκπαιδεύσεως μαθητών τεχνιτών». β.Τις διατάξεις του άρθρ. 11 του Ν.Δ. 212/69 «Περί Οργανώσεως και Διοικήσεως του Οργανισμού Απασχολήσεως Εργατικού Δυναμικού». γ.Το άρθρ. 14 του Νόμ. 1346/1983 για «Τροποποίηση και συμπλήρωση διατάξεων της Εργατικής Νομοθεσίας και ρύθμιση διαφόρων θεμάτων». δ.Την πρόταση του Δ.Σ. του ΟΑΕΔ (απόφαση 4217/15.5.1984, έγγραφο 80861/22.5.1984) αποφασίζουμε: 1.Καθορίζουμε το ποσοστό των προσλήψεων των μαθητών τεχνιτών και την αναλογία τους στο σύνολο του απασχολουμένου προσωπικού στις επιχειρήσεις και Οργανισμούς του Δημοσίου και Ιδιωτικού τομέα, μεταξύ του 1:10 μέχρι 1:3. 2.Η πρόσληψη των μαθητών τεχνιτών που παρακολουθούν προγράμματα Μαθητείας σε επιχειρήσεις και Οργανισμούς του Δημοσίου και Ιδιωτικού τομέα, για την πρακτική τους άσκηση, θα ενεργείται με την υπογραφή του Συμφωνητικού Μαθητείας. Για τις εισφορές εργοδοτών και εργαζομένων προς τον ΟΑΕΔ βλ. και άρθρ.20 Νόμ. 1483/1984 (ΦΕΚ Α΄ 153), (κατωτ. σελ. 282,48). 